
बताशा, मगही मिठास 


प्यारे मित्रगण, नमस्कार | 


बिहार के प्रति सब लोग के नजरिया अब धीरे 
धीरे बदल रहले हे। हम आज हाल में घटित दुगो 
घटना के चर्चा अपने सब से करेला चाहऽ हीयय। 
पहिला हो पुष्पा २ के ट्रेलर लांच जे पटना में होलई। 
ऐसे देखे में इ एगो साधारण घटना लग सकते हे 
बाकि इ एगो बहुत बड़ा बिहार के छवि के सुधारे 
वाला घटना हलई। 


जइसन की अपने सब जानऽ हथीन पुष्पा २ अल्लू 
अर्जुन अभिनीत एगो तेलुगु सिनेमा हई जेकरा 
भारत के सब अन्य भाषा में डब कइल गेले हे। 
अल्लू अर्जुन के इ सिनेमा अखिल भारतीय सिनेमा 
हई काहे कि पुरे भारत में सामान रूप से सब के 
इ सिनेमा पसंद कइल जा हई आऊ सब भाषा में 
एकर डब भी कइल जा हई। जब बात अईलई 
एकर परमोशन के आउ ओकरा ला पटना के 
चुनाव होलई त इ एगो रिस्क से भरल निर्णय हलई, 
काहे कि सिनेमा से संबंधित कोई भी आयोजन 
बिहार में बड़ी मुस्किल से मिल हई । 


पटना के चुनाव रांची, रायपुर, दिल्ली या भोपाल के 
ऊपर होना एगो गर्व के विषय हई। जोन तरीका से 
हमनी इ ट्रेलर लांच के सफल बनेली उ भी बड़ी 
बढियाँ बात हलयी । इ आयोजन के सफलता इ 
बात के सिद्ध कर हई कि बिहार भी अब तैयार हई 
कोई भी आयोजन के सफल बानवेला आऊ उ भी 
बिना कोई अप्रिये घटना के । इ आयोजन के बाद 
बिहार के खूब चर्चा मीडिया आऊ खास के सोशल 


| संपादक के कलम से | 


मीडिया पर होलई। कुछ लोग भीड़ के बेरोजगारी 
से जोड़ के देखलथीन त कोई ला इ एगो 
ब्लाक्बस्टर आयोजन हलई। 


दुसर घटना जेकर हम चर्चा तोहनी से करे ला चाह 
हिओ उ हको बिहार बिजनस कोनेक्ट 2024 के 
आयोजन जे हाल ही मे दिसंबर 21 आऊ 22 के 
ज्ञान भवन पटना मे होलई। बिहार सरकार बिहार 
मे इंडस्ट्री लगवे ला बहुत प्रयास कर रहले हे, 
ओकरे एक कड़ी हलई इ बिजनस सबमिट, जेकर 
मे सैकड़ों व्यपारी भाग लेलथीन । बिहार सरकार 
के तरफ से पूरा तंत्र एकर मे लगल हलथीन खास 
कर के उद्योग विभाग के सचिव श्रीमती बन्दना 
प्रेयसी जी. प्रबंध निदेशक बियाडा कुंदन कुमार 
जी. उद्योग विभाग के निदेशक श्री आलोक रंजन 
घोष जी. निदेशक (तकनीकी विकास) श्री शेखर 
आनंद जी. निदेशक (हस्तकरघा एवं रेशम) श्री 
निखिल धनराज निप्पणीकर जी सहित उद्योग 
विभाग के पूरा टीम के हार्दिक बधाई। 


जैसन कि अपने सब के मालूम होतई, इ बिजनस 
कनेक्ट मे कूलम 1 लाख अस्सी हज्जार करोड़ के 
बिजनस करे के दस्तावेज पर दसखत होले हे । 
अब एकर मे से केतना के इंडस्ट्री लग पाव हई उ 
तो समय बतयितय, बाकी पहिला कदम सफलता 
के बिहार चल चुकलई। 


बिहार के बहुत बहुत शुभकामना आवेवाला समय 
ला, जय बिहार। धन्यवाद ! 


बताशा पत्रिका ला अपन रचना भेजते रहथिन ०६०५/०. ०४४६०@ ५०.८० पर | 

सत्य नारायण सिंह 
25-12-2024 


बताशा, मगही मिठास 


हम्मर मगही कविता 


अभी जमाना चापलूस के मिठगर बोली 
बन जा तू भी सुख पड़वऽ। 
ए गुलाब! त आज बता द5 त्‌ एकबग्गा- सन बोलड़ हऽ। स्मठगर कनं 
कउठन गुरु के आश्म में जा इहे से त तू डोलड़ हऽ। सुन मन हहरे। 
कॉटा संग रह दर्द सहड़ ला लगे है कि कुछ बात 
कर्ज कळला तभिए तड मधु लेप चढ़ाके 
म्या र लि क्रक अदमी कोय बतियाता 
हम्मे सिखलऊँ। 
सच से हमरा प्रेम बकि आ जना > 
हम चुप रह जा ही। ल्क in 
दूत सभा से मुक पद लह कडा तनियो कुछ नञ आने | 
४ सच सहड़के क्षमता नज रहल लोग में ट्चि बः >, sro 
- खेलड़त कक समय विता लँ संकट में खुशी- खुशी जीअङ़ ला सिखऽ। 
हॅसइत- खेलइत समय बिता लूँ। जिनगी तब सुख से अर जइत51 मन के हे अरम्माबे। 
हमरो चेहरा हँसी- खुशी दुख तब तोहरा से डर जङ़त5। 
चला अप. जेकरा से तू जेतना डरव5 मिठगर बोले 
हमरो खशी देखके भरा आवे ओतना तोरा डेरावडत रहत 51 कोय लोग जन 
कान मै सटके गीत सुनावे। सदा मगन रहे ला सौखऽ। तुरत चेत हम जाही । 
अङ्सने जिनगी हम चाहङ़ ही। फिन दुख तोहरा देख के आगत हम समझड़ ही 
हमरो अड़्सन राह देखा दळ जड़से पछ उठाके बरदा। लालमणि विक्रान्त घात लगाके 
जउन पर चलके हमहुँ करतन जरूर तनाही। 
तोहरे जडसन सुख उपजाबऊँ। हमरा समे लाप्रेम भाव है 
जिनगी में सुख- समृद्धि लाबऊँ। घृणा ला हमरा पास जगह नञ चेतल रहिहऽ 
र कै की करलन करड़त रहड द5। आरसा ओहनी के केकरो 
कउन गुरु के आत्म में जा एकरा पर है ध्यान नज तनियो सुख नञ लनिको सौहाने। 
लत सिखला कि आज जगाल से सभे अप्पन करनी फल पड़तन। जोर क आग बढडल देख 
मान- प्रतिष्ठा बद़लऽ। ठम गस अप्मनः राह चसक ठी र रा ओहनी के मन फरियाबे। 
तू गुलाब बन फूल के राजा आज तलक हम इहे कड़लऊँ। के कडसन होन 
नितरो- छितरो हो रहल5 ह. एकरे त5 हम फल पाबड़ ही। हड़ आदमी | मी के अदा 
अतनड़ नञ ! कुछ अउर बात है तहूँ राह इहे अपनाव5। अड्सनकन के हम 
सन्दरियन कै जडा में जड फिन त5 जिनगी हे सखधाम। बहुत हड़ मुश्किल आब ले 
तरह- तरह के सूख पावऽ हेऽ। हम्मर हे इहे कहनामा बताना आज कर्यात आज के 
तोहर सुन्दरता पर तब्सुन्दरता लट॒टू।. >> कि कड़सन होबड़ ग्यान जल ळा 
तोहर अखने कठन ठेकाना हड आदमी । EL 
कहाँ- कहाँ पर जगह बनङ्वऽ। अब धरती पर आवड 
अउर एक हम मुँह घालड़ ही बाल बोले कुळ अड़सन लोगन से 
तङ्यो नजर उठा नञ देखड़ बहुत हो गेलो सैर सरंग के हृदय में कुळ चेल ही 
अउरउहँड़ तू अब धरती पर आवऽ। अड्सन होबड़ तङ्यो नात निगाड़लक। 
तोहरा पर सुख बरसा होवे। धरती पर भी काम करू कुछ हड़ आदमी । माका देख 
अप्पन- अप्पन भाग्य इहे हे। धरती पर रंग जमावऽ। अड़सन जे हथ 
चेत के रहिहड अप्पन झिल्ली झारलक। 
संकट के सुन नाम लोग तोहरा में दम- हे केतना की ओ हँस के 
थर- थर कॉपड हथ। धरती पर देखलावऽ। बोलड़ल होबड़ बोली मीठ करनी ओखा 
संकट कै संग रहके तू धरती पर तोर पैर जम सके जन आदमी] अङ्सन भी हथ लोग 
सुख पाबड़ हऽ। अङ्सन अकल भिड़ावड। ओहनी से कलनऊँ बचवड 
गजब नियति हे तोहर ई तड - फेसा जाल में लेथुन। 
हमरो एकर राज बता दऽ एन्ने- ओन्ने बदरा जड़सन hes ह अठ मिठगर उपदेश 
कि हमहुँ अप्पन जिनगी में धमा चाकरी मचा के। क कमरे. इमानी के रोजे देथन। 
तोहर राह अपनाबऊँ। तरह- तरह के रंग देखा के अब यकीन कळक >> 
कऊठन राजजग लोहरा अपनावे। मन बहलडल स्वांगरचा के। रह न गेलड़ आदमी । 
अउ हमरा देख के मुँह बिचकावे। 
बहुत देर तक सुनते रहलन समझ गेलो हे सौंसै दुनिया आदमी के 
फिन गुलाब अप्पन मह खोललना तू बादर ह कवार मास के। हम कहऊ इसान 
हम सभे के सुगंध बॉटड़ ही पूरा अड़से कड़से करव5 नकि हो सके इंसान 
जेकरा लोगन खश होवै तोहरा से जे लगल आस के। कड़से आदमी। 
बकि त्‌ सबके साँच- सांच कह 
दिल तोड़ड़ ह51 अब भी आवड धरा धाम पर साँप डॅस लेलङ़ 
कड़से केकरो दिल में बसव ऽ। आस पुरावऽ तू समाज कै। हड एकर उपाय 
सच मान तू हम्मर बतिया बकि की करव तब 
नज डुहा जरूरत हवाबाज के। डस लेतड़ जन आदमी। 
बताशा, मगही मिठास 


जीवन के आधार : अप्पन परिवार 


लेख 6 डॉराकेश कुमार सिन्हा 'रविं' 


जुग जुगांतर से भारत के सभे सांस्कृतिक खंड नियन मगध में भी परिवार के 
अप्पन महत्ता बनल रहल हे। बिना परिवार के रहे वाला के बंड,अनाथ,बिना पेंदी के 
टेहरा,बेचिरागी,अंधरा में काना राजा,एकसिराहा चाहे निरवंश तक कह देवल जा हे। 
परतूक देवल जा हे कि बिन परिवार के चाहे तो देवता रहथून चाहे दानव,अगर आदमी हे, 


तो ओकर परिवार रहबे करत। 
त से नऽ न 
में सामाजिक संस्कार 
उ जमाना में परिवार के मुखिया दादा- CEP व जिले 
दादी चाहे नाना-नानी होवऽ शैक्षणिक,सांस्कृतिक 


हलन।ओने दादा-दादी वाला परिवार Ss 
में रजत 

में बड़का पापा,बड़की मईया,अप्पन ऑल 

माय-बाबूजी,चाचा -चाची,फुआ,बड [iE 

भईया-दीदी,छोटे भाई -बहिन से लेके करलजासकः हे। 


मे उ जमाना में 
LEU परिवार के मुखिया 


बगल के लोग भी पारिवारे नियन मान दादी चाहे नाना. 
सम्मान ना ऽ हलन|< 
के भाव पावऽ हलन। दादा-दादी वाला 
परिवार में बड़का 
पापा,बड़की 
मईया,अप्पन माय-बाबूजी,चाचा -चाची,फुआ,बड़ भईया-दीदी,छोटे भाई -बहिन से लेके 
घर में काम करे वाला आउ अगल-बगल के लोग भी पारिवारे नियन मान सम्मान के भाव 
पावऽ हलन। परिवार के उत्साह भरल वचन से केतनन बिगडल काम बन जएतो हल आउ 
वोही परिवार जब बात-बात पर टांग घिंचे लगतो तब बनल काम बिगड़ते देर नऽ लगतो। 
आझ परिवार के मतलब कुछ आउ हो गेलइ हे। परि मने चारों दने से आउ वार 
मने आधात करे वाला।जे चारों पट्टी से वार कर रहलन हे उनके परिवार कहल जा रहल 
हे।एही से उ जमाना से एगो कहाउत चले लगल कि मरना भला विदेश में जहां अपना नऽ 
कोय। कहे का मतलब अपना परिवार हथिन तो जादा कष्ट दे रहलथिन हे।परिवार के मोल 
भाव खाली मगध,चाहे बिहार,चाहे भारत में नऽ... संसार भर में हे। समाजशास्त्री सब के 

मानना हे कि सफल परिवार में सजल लोग रहऽ हथिन।इ सोच सब के हे तब्बे तो 15 मई 
के हरेक साल अंतरराष्ट्रीय परिवार दिवस मनावल जा हे। 

आझ परिवार के सूत्र संबंध में बड़ी कुछ बदलाव आ रहल हे।अब के आधुनिक 
आउ पइसा के पहुंच वाला जमाना में परिवार मतलब मरदाना,मेहरारू आउ बच्चा।एगो 
नारा भी सगरो चलल हे- छोटा परिवार सुखी परिवार।पइसा आउ रुतबा हो गेल तऽ बाकी 
अपना आउ सब परिवार के छोड़ के अइसन स्टेटस बना लेथून जइसे अब केकरो जानवे 
नऽ कर रहलन है। 


केतनन मामला में 
परिवार के लड़कन के 


आझ घर-परिवार टूट रहल Fel कहल 

जी यं गेल हे जहां से उ पहिले 
हे।बरसों से घर में साथ रहे वाला हू आचार,विचार आउ 
परिवार के लोग बिखर रहलन हे। गांव संकार सीख: 


में मकान में जमीन हथिन।जीवन रूपी 
में रहते शहर में लेके घर मकान बनावे के 


CIC RICCI ACMI पहिला ईटा परिवारे से 
लेवे के भाव बढ़िआ रहलक हे।एकरा ॥७/4५ ण 
में खाली डे आउ गुरु के आज्ञा 
में दोसर के न5 मे अप्पन भी पालन,परिवार में बूढ़ 
गलती हे।अब भाई-भाई में पेयार कम परया के आदर 

सम्मान देना,एक दूसरा 
होते जा रहल है। के मान देना,बड़ के 
बात के तवज्जो देना 
आउ छोटा के पेयार 
वाला भाव जहां बनल हे उ परिवार में एयर लोग कामयाब,सहमिल्लू आउ सहनशील रहऽ 
हथिन।अइसन परिवार के बाल बुतरू भी पढ़े-लिखे में आगे निकल जा हथिन आउ जउन 
परिवार में रोज लड़ाई-झगड़ा, टर-टेंशन बनल रहतो हुंआ के लड़का-लड़की के विकास 
पथ भी अवरुद्ध हो जा हे। परिवार में कोई भी कील कांटा हे त5 ओकरा दूर करना समय 
के मांग हे आउ समझदार के पहचान हे,न5 तो इ छोट बीमारी कल होके बड़का घाव बन 
जएतो फिन परिवार तार-तार हो जा हे। 

आझ घर-परिवार टूट रहल हे।बरसों से घर में साथ रहे वाला परिवार के लोग 
बिखर रहलन हे। गांव में मकान रहते शहर में जमीन लेके घर बनाके अप्पन परिवार के 
किनारे कर लेवे के भाव 
बढ़िआ रहलक हे। एकरा में 
खाली दोसर के न5 अप्पन 
भी गलती हे।अब भाई-भाई 
में पेयार कम होते जा रहल 
हे। परिवार के सदस्यवन के 
सोंच में भी बड़ी कुछ 
बदलाव आ गेल हे। इ बात 
के सब गोटी के बढ़िया से 
3 त्य व ।काहे कि 
एकरा प्रेरणा तो जरूरे परिवार सब कुछ 
हे से छठ तो मिल5 ठीक-ठाक हे।जीवन के 
| गाड़ी कोई नऽ कोई विधि 
लाइन पर बनल रहऽ 
हे।हमनी के पहचान हे 
परिवार,हमनी के आधार हे 
परिवार।परिवार के लोग के असर भी नया-नया पीढ़ी पर जरूर पड़ऽ हे। परिवार में कोई 
लोग पहिले से डॉक्टर,इंजीनियर,कवि,ज्योतिष, साहित्यकार,गायक, संगीतकार, पहलवान 
धर्मपंडित चाहे कोई बड़ा पद पर हलन तो नयका लोग के एकरा से कुछ प्रेरणा तो जरूरे 
मिलऽ हे।कवि कौतुहल जी भी लिखलन हे 
जइसन माय ओइसन बेटी! 
जइसन आटा ओइसने रोटी! 
आझ समय के साज पर अपना मेहनत आउ ईमानदारी वाला भाव से केतनन 
परिवार आगे बढ़ गेलन।एहनी सबसे सीख लेबे के दरकार हे।पुरान बात, गुजरल घटना 
आउ दूसरकन लगी हमेशा गलत सोच के लकीर के फकीर बनावे से जादा फायदा नऽ 
हे।सच कहऽ त परिवार के बुनियाद में पेयार के भाव बड़ जरूरी हे।तब्बे तो टीवी में एगो 
विज्ञापन भी कहऽ हे कि जे घर परिवार में फिट ओही बाहर में हिट। 


डॉराकेश कुमार सिन्हा'रवि' 
"अखिलेशायन" 
गोदावरी (भेरवस्थान)गया. 
गया-823001, बिहार. 
सचल-9934463552 
इमेल- kumar.drrakesh85@ gmail.com 

हम्मर मगही :--- 


मगही मगध के बहुते पुरान भाषा हङ़। मगही 
गौतम बुद्ध आउ वर्द्धमान महावीर के धर्म प्रचार 
के भाषा हड़। प्रियदर्शी सम्राट अशोक के शासन 
काल के राजभाषा भी रहलड्ड। मगही नालन्दा 
विश्वविद्यालय के शिक्षा के माध्यम भी बनल। 

मगही के आदिकवि सरहपाद हथिन 
जिनकरा हिन्दी भाषा-साहित्य भी अप्पन 
आदिकवि माने में गौरव के अनुभव करे हे। पहले 
मगही भाषा कैथी लिपि में लिखल जाइत हल 
बकि आजकल मगही भाषी मगही लिखे ला 
देवनागरी लिपि अपनइलका अउर अब त सभे 
लोग मगही भाषा देवनागरी लिपि में लिखडत 
हथिन। 


बिहार प्रान्त के पटना, गाया, नालन्दा, 
नवादा, लखीसराय, जमूई, शेखपुरा, जहानाबाद, 
अरवल अउर 
औरंगाबाद जिला में मगही बोलल जाय हे। 
झारखंड प्रान्त के हजारीबाग, पलाम्मू, 
चलरा,धनवाद, कोडरमा, जामलारा, बोकारो 
,गिरिडीह जिला भी मगही भाषी जिला हे । बंगाल 
प्रान्त के मालदा, चौबीस परगना जिला ,उड़ीसा 
प्रान्त के मयूरभंज, राउरकेला , कोयम्बर झूरी 
जिला आउ छत्तीसगळ प्रान्त के यशपुर जिला 
मगही भाषी हे। एकर अलावे नेपाल देश के 
सरलाही, महोत्तरी,सिरहा,धनुषा,सप्लारी, मोरांगा, 
झापा जिला भी मगही भाषी जिला हे। आउ देश- 
विदेश में जे जहाँ काम के खोज में गेलन ,ऊ सभे 
अप्पन लोकभाषा मगही के ओहऊँ अपनड़ने 
हथिन। 

मगही आषा के साहित्य समृद्ध हे। साहित्य 
के सभे विधा में साहित्य के सिरजन आउ ओकर 
प्रकाशन भी होवड़त हे। कविला , कहानी, लघु 
कथा, नाटक, उपन्यास, निबन्ध आदि के खूबे 
प्रकाशन हो रहल हे। बारहवीं कक्षा से स्नातकोत्तर 
कक्षा लक के पढाय भो हो रहल हे। शोध कार्य भी 
धड़ल्ले से हो रहल हे। पत्र - पत्रिका के प्रकाशन 
के गाति मंथर जरूर हे। 


सभे मगही भाषी जिला में मगही भाषा- 
साहित्य के प्रचार-प्रसार ला कई ठो संगाठन काम 
कर रहल हे बकि विश्व मगही परिषद, नई दिल्ली 
के स्थापना एक अलौकिक घटना हे। विश्व मगही 
परिषद सौंसे मगध क्षेत्र के सभे साहित्यकारन के 
एक छतरी के नीचे लाके मगही भाषा-साहित्य के 
चकाचौंध से परिचित करावे के अतुलनीय प्रयास 
हे जेकर संस्थापक अन्तरराष्ट्रीय अध्यक्ष मगध 
विश्वविद्यालय, बोध गया के स्नातकोत्तर मगाही 
विभागाध्यक्ष प्रो डा भरत सिंह रहलन अउर 
अन्तरराष्ट्रीय महासचिव प्रो डा नगेन्द्र नारायणा 
होलन।प्रो डा भरल सिंह के आकस्मिक निधन 


हम्मर मगही 
लालमणि विक्रांत 


के बाद शेखपुरा जिला निवासी लालमणि विक्रांत 
के सर्वम से विश्‍व मरही परिषद के 
अन्तरराष्ट्रीय अध्यक्ष चुनल गेल। 


विश्व मगही परिषद मगही के प्रचार- 


प्रसार ला “अन्तरराष्ट्रीय मगही चौपाल" नाम के 
ऑनलाईन काजकरम शुरु कड़लन। एकर बाद 
“मगही सुर संगम” , “साहित्यकार के अप्पन 
बात" आउ “मरही पाठशाला” के ऑनलाइन 
काजकरम चल रहल हे। 'मगध के थाती' ला भी 
विचार बन रहल हे।आए दिन विश्व मगही परिषद 
पहमा हिन्दी में “मगही संवाद “ , अंग्रेजी में “ 
मगही टाइम्स “,संस्कृत में “ मगही देववाणी” 
अड मगही में” मगही वाणी” ऑनलाइन अखवार 
प्रकाशन शुरु कडुल गेल हे जेकरा से मगाही संसार 
बनावे में मदद मिलत। भविष्य में “ नयका 
विहान “ नाम के मगही पत्रिका प्रकाशन के भी 
विचार हे। 


मगही भाषा के सही रुप अपनावऽ :------ 


मगाहियन से निहोरा हे कि लिखे में मगही के 
एकरूपता जरूरी हे। मगही के समृद्धि ला अप्पन 
जिद छोड़के मगही के मानकीकरणा के राह प्रशस्त 
करऽ5। लेखन में मगही भाषा के शब्दन के अलग- 
अलग वर्तनी अपनाके मगाही के भला नञ हो सके 
हे। इहे ला कुछ सुपरिचित सुझाव सबके सामने 
हे—- 
® माही में देवनागरी लिपि के सभे वर्ण के 
उपयोग कर5 । 'श' आउ 'ष' से कोय 
परहेज नञ। 


« क्ष/त्र/ज /श्र के भी तथावत उपयोग करऽ। 


७ मगही भाषा लिखे में हिन्दी के तत्सम 
शब्द के लोड़मरोड़ के लिखे के जरुरत नञ 
हे। 
जड़से : साहित्य के साहित लिखना 
छोड़5। 

'संस्कृल' के 'संसकीरित' नञ त्िख5। 


® मगही के खाँटी शब्द के जादे- से- जादे 
उपयोग कर5। जड़से : विहान, भोर, 
साँझ, इंजोर। 


® हरेक भाषा के क्रिया पद, सर्वनाम पद 
अउर योजक पद अप्सन खास होवऽ हङ़। 
हरेक भाषा के ई अप्पन पहचान हे। 
एकरा में कोय संकोच नञ। 


® मगही भाषा के वाक्य के क्रिया पद आउ 
सर्वनाम पद लिखे में “ऐ” ध्वनि ला “ अड” 


७ अउर “औ" ध्वनि ला “ अउ" लिखत जाय। 

संज्ञा पद डया विशेषणा पद लिखे में ई 
नियम नञ रहता 


जड्से : गेलै के जगह “गेलड” आउ गेलौ 


के जगह “ गेलऊ “| 
ऐसन के जगह “ अड़सन”, पठित के जगह 
“पळत” लिखल जाय। 


साहित्यकार से निहोरा हे कि हिन्दी 
व्याकरण के अनुकरणा मगही लिखे में 
नञ करथ। करिल - करड़ल। 


हिन्दी के “नहीं “ ला मगही में “नञ” 
लिख5। 


मगही में विकारी(5) के उपयोग यथास्थान 
करऽ बकि विकारी से पहले “ब” के जगह “ व” 
के उपयोग कर5। जड़से : आवड । 


मगही मेँ प्राणीवाचक शब्द के स्त्रीलिंग 

डया पुल्लिंग के बोध केवल विशेषणा पद 
में नजर अङ़लडङ़ । अप्राणीवाचक शब्द के 
नपुसंक लिंग मानल जङ़लड़। 


क्रिया पद हमेशा पुल्लिंग के तरह रहलड़। 


जड्से : मैया अइलथिन। पापा 
अङ्लथिन। 


“ गेलखिन” के जगह “गेलथिन"” के 
प्रयोग करऽ। 


कुछ शब्द जेकर प्रयोग रोके के जरुरत हे- 


सही प्रयोगा --- गलत प्रयोगा 
कड़ल गेलड़ु -- कैल गेले 
करड़ल -— करिल 

नञ ----- नैं/ नय 
अड्सन —- ऐसन 
जड्सन — जैसन 


--- लालमणि विक्रान्त 
अन्तरराष्ट्रीय अध्यक्ष 
विश्व मगही परिषद 
संपर्क : 9113434485 


ऐनक 


"कविता 6 शिशुपाल कुमार 


घरवा में मिलल एगो पुरनका ऐनक, 

धुर बिसराइल जइसे बेमतलब चीज। 
आंखि के लउकन के अब न रहल विश्वास, 
साँच-झूठ के बीच बनल एगो पर्दा खास। 


बचपन में नञ देखनी ऐनक के मोल, 
दउड़इत जिनगी नञ रहल कउनो तोल। 
दुनिया साफ लउकत सपनवा के रंग, 

न घाम के परवाह न छांव के संग। 


जवानी के दिनवा चढ़ल जब जोश, 
आंखि में चमके सपनवा के कोश। 
फुलवारी जइसन लउकत हर ओर, 
तब ऐनक के दरकार कहां केहु ओर? 


फेर धीरे-धीरे, बदलल दिन-रात, 

दुनिया के रंग अब लागे बेरंग बात। 

कुछ धुंधला, कुछ साफ, कुछ अस्पष्ट मोड, 
आंखि कहे अब ऐनक पहिनऽ छोड़। 


लउकल एक दिन ऊ पुरनका ऐनक, 
बाबूजी के चेहरा ओकरा संग। 

हमरा आंखि में अब उहाँ के चिह्न रहल, 
एगो दुनिया जे आज ले संझा रहल। 

पहिनली ऐनक बाबूजी के निशानी, 
दुनिया फेर से लउकल साफ जानी। 

हर कोना के रंग हर दर्द के सून, 

जीवन के कहानी अब लागल पूरी सुन। 
ऐनक के शीशा में जब झांकनी, 

दुनिया के साँच-झूठ सब तीलनी। 

कउन सपना छल कउन अंसल राह, 
ऐनक के मार्फत बुझाइल जिनगी के चाह। 


रउआ कहइ बस एगो कांच के टुकड़ा, 

बाकि ई त हइ जीवन के मुकद्दरा। 

धुंधला, साफ, आ बीच-बीच के रंग, 

सिखावत ऐनक जिनगी के ढंग। 

बचपना के सतरंगी सपनाबा से, 

जवानी के भ्रम आ अनगिनत सपना से, 

बुढ़ापा के सांच जे कबहू ना टलत, 

सब देखनी ऐनक से सब कुछ समझनी ऐनक के बलत। 


अइसन ऐनक जउन समय के चिन्हावे, 

धुंधला लउके त बुझावे कि का छिपावे? 

साफ लउके त दुनो आंखि से देख, 

एही ऐनक से जिनगी के हर कोना लेख। 

ई पुरनका ऐनक अब बुझात अनमोल, 

रखली संभाल के जइसे जीवन के तोल। 

धुंधला के पार अब हर चीज साफ, 

ऐनक सिखवलक जिनगी के हर भेदभाव। 
RE 

| कार्टून के कोना 
` साभार : कीर्तीश आउ बी बी सी हिंदी 


| चुरानीकार खरीदने पर देना । 
होगा ।&/ जीएसही 

करवा तो एकदम वढियाँ 

हो वस तनी सा डेंट लगल 


हो आउ तनी सा GST 


BEA NEWS | हिन्दी 

अभ्भी हारल न हतिय 


मोहन कुमार 


अभ्भी कुछ त बाकी हय हम्मरा में 
अभ्भी हारल न हतिय हम! 


एक दिन चमके के हय हमरो 
भल्ले ही तारा न हतिय हम! 


हम्मरो भीतर प्रवाह रहइत है 
भल्ले नदी के तेज धारा न हतिय हम! 


हम किस्मत के दोष न देबई काहेकी 
किस्मत के मारल न हतिय हम! 


हम्मरो दिल में भी स्नेह पलय हय 
भल्ले ही सूरत से प्यारा न हतिय हम! 


सबके सामने हरमेशा खुशे नजर आबइलई 
लेकिन खुशो सारा के सारा न हतिय हम! 

लालमणि विक्रांत 


गुलेटन के तबीयत ठीक नज हल। गाँव में गुलेटन संजय डाक्टर से 
अपन इलाज करवा रहल हल।पन्द्रह दिन बीत गेल बकि हालत 
अउरो बिगड़ल गेल।लाचार होके गुलेटन अप्पन बेटा बीरू के 
मोबाइल पहमा खबर कइलक। बेटा बीरू दूर के शहर के एगो 
पराविट इस्कूल में मास्टरी करऽ हल। खबर सुनते मातर बीरू घर 
जाय के मन बनइलक।इस्कूल के प्रिंसिपल के घरे जाय खातिर छुट्टी 
के आवेदन पत्र देलक बकि प्रिंसिपल खड़े उखड़ गेलन।कहलन कि 
सोमार से इस्कूल में परीक्षा होवेवला हे अउ तोहरा अखनिए छुट्टी 
चाही।परीक्षा होवऽ दऽ तब घरे जइह । बीरू फोन पहमा माय से 
बतिअइलक। माय कहलन कि तोहर बाप के तबीयत तनिको ठीक 
नज हे।जल्दिए आवऽ अउ शहर के कोय बड़गो डाक्टर से देखावऽ। 
हमरा तऽ कुछ बुधिये नज औरिआवऽ है। बेटा बीरू के मन चंगल हो 
गेल। बीरू आव - न- देखलक- ताव । झटपट मास्टरी के नौकरी से 
रिजाइन करे के मन बना लेलक अउ प्रिंसिपल के त्याग पत्र दे 
दलक।कहलक कि हम्मर बाप के हाल बदहाल हे।अउरो उपायइए 
की बचल।छुट्टी नज देवऽ तऽ ला रखऽ अप्पन नौकरी।हम चललऊँ 
बाप के सेवा करे।नोकरी त5 फिन कहॅँइ मिल जइतइ बकि बाप फिन 
नञ मिल सके हे। प्रिंसिपल अवाक सुनइत रहलन अउ बीरू घरे ला 
चल देलक। घरे जाके बीरू बड़गो शहर के नामी डाक्टर से बाप के 
इलाज करइलक।सहे- सहे गुलेटन के स्वास्थ्य सुधरे लगल। इ देखके 
बीरू के चेहरा खिल उठल। 

नर कंकाल का भैंस 
क्ति रान 'शानू' 


जेठ के महीना। मुंह झुलसा देबे वाला रउदा। एगो स्वस्थ युवक के भी हांफे पर मजबूर 
कर दे ऐसन गरमी। पास के एगो चाचा जी हथिन जे उमर के अंतिम पड़ाव पर खटिया पर 
लेटल हथिन। खटिया पर एगो दरी बिछल हय। पास में तेल और मेला से लिपटल एगो 
तकिया हय जेकरा पर माथा टिकाए ऊ हड्डियों वाला ढॉचा लेटल हको। ढाचा एतना असली 
और चिकित्सकीय किट जेसन हू- ब- हू कि तू पसली पंजर के एक- एक हड्डी तक गिन 
सकलू हे। ई जिंदा कंकाल उत्तर और दक्षिण दिशा में लेटल हय। एक पैर दूसरका पैर पर 
ऐसे लगल है जैसे कैंची। पेर में मांस न हे और गलती से खटिया से टकरा जाए तो ' टन्न 


सा आवाज़ निकल जा हय। 
पास में उनकर एगो 
बेटा बैठल हथिन। अन्य 
पास में उनकर एगो बेटा बैठल भाझ्यो Hs जी 
भाइयों नाजुक पता च 
हथिन। अन्य भाइयों से पिता जी के de वाह हे 
नाजुक स्थिति पता चले के "एक उपरांत' Rl 8 
सप्ताह के उपरांत' आज यहां पहुंचल फ 
पिता जी ला एगो उजर 
है। सूरत से i ३५६ धोती और रास्ते में से 
धोती और रास्ते में से लाई ( मिठाई ) FR ( ला भी 
लैलकई पिताजी लकई हे। पिता 
भी है। तीन दिन से तीन दिन से अनाज 


अनाज छोड़ले हथीन, पर बेटा एतना 
दुर से मिठाई खरीद के लैलकई हे 
ओहि से ज़बरदस्ती आधा खिलऽ 
देलकई ; कह सकलू हे ठूंस देलकई। 


छोड़ले हथीन, पर बेटा 
एतना दूर से मिठाई 
खरीद के लैलकई हे 
ओहि ज़बरदस्ती 
आधा खिलऽ देलकई ; 
कह सकलू हे ठूंस 
देलकई। पिताजी मना 
कर सकऽ5 हलथीन 


लेकिन अब ऊ बोलऽ हथीन त आवाज़ बाहर तक ना निकलऽ हई । होठ के हिले से और 
उनकर इशारा से आसपास के लोग समझ जा हथीन। पास में बेठल बेटा कुछ मिनट के 

अंतराल पर चम्मच से पानी पीलाव5 हई। बीच-बीच में रोवऽ भी हई और कह5 हई कि 
"अब कभी बाहर न जइबो तोरा छोड़ के, कभी न जईबो बाबू " | पड़ोस से आवल कुछ 
औरत और मर्दाना उनका घेरले हथीन। अस्थि पंजर बार- बार आँख घुमावऽ हय, सब के 
देखऽ हय और फिर आँख के पलक नीचे कर ले हय । पास में बेठल उनकर पोती भीड़ के 
बार- बार याद दिलावऽ हय कि बहुत गर्मी हई... थोड़ा दूर-दूर हो जाहू। 


नर कंकाल अईसे लेटल हइ कि जेकरा क्षण भर देख ले तो "होंइए वही जो राम रुचि 
रखा "और "मृत्यु अंतिम सत्य है" के सत्‌ अंदर से आदमी के झकझोर दे। उनकर आँख 
के दूनू कोना से लोर बहीथ हय। कोई पूछा हथीन कि "कुछ खईबा?" ; तो कोई कहऽ 
हथीन कि "बाबा चिंता फिकिर मत कर, सब बाल बच्चा अएजे हथून ,तोरा कुछ ना होतो 
। पास खड़ा कुछ लोग अपने में बतिया हथीन - "बिना कोई तकलीफ के चल जेथिन त 
अच्छा रहतई , ई गर्मी और व्यस्तता में कोन सेवा करते भाई... फिकिर होते हुए भी केरो 
में सामर्थ्य न है। अच्छा होतइ बोलते बतिययते मौगत आ जइतय। 
एतना में ही नर कंकाल करवट लेबे के कोशिश करऽ हई। आसपास के लगभग 
दसों हाथ सहारा देबेला आगे आजाऽ हय। अस्थि पंजर कुछ संभल हथीन और एकटक 
ऊ सब हाथ के 
देखऽ हथीन । फिर एगो लंबा सांस छोड़ पहले ही जेसन स्थिति में लेट जा हथीन। पूर्वस्थिति 
। यथावत! 
कुछ देर बाद कुछ हलचल होवऽ हय । ई बार ऊ कुछ बोले के कोशिश करऽ हथीन 
। आवाज़ तो बाहर न निकल पावाऽ हई लेकिन सुने के यत्न जारी है। तीन से चार मिनट 
के जद्दोजहद के बाद पता चलाऽ हई कि ऊ कहित हथीन कि "भेसिया के अभी तक 
बांधनी हे कि ना।" लोग सब एकटक उनकर ओर देखऽ हथीन। पास बेठल छोटकी पोती 
जोर-जोर से कहऽ हई कि हां, भेस बांध देली हे और भेंस की ओर इशारा करऽ हय। नर 
कंकाल थोड़ा कोशिश करके सर घुमावऽ हई और अपन भेंसिया के देखऽ हय। तत्पश्चात्‌ 
नर कंकाल के झुर्रिदार चेहरा पर एक अजब भाव तेर जा हई और क्षण भर में विलुप्त भी। 
अविस्मरणीय! 
हम पास खड़ा ई सब देख के अजीब स्थिति में हली। दिमाग में बस उनकर स्थिति 
और भेस ही सुनाई देबीत हलई। हम एकदम जड़ता महसूस करीत हली। शुकर है कि 
रो न पईली। थोड़ी देर बाद हमर पांव धीरे- धीरे घर के ओर चल पड़लई। जीवन चक्र के 
एक दिन और कट गेलई। कल होते ही सुबह 
देखऽ ही कि नर कंकाल यथा अस्थि पंजर के लोग अर्थी पर "राम नाम सत्य है" करते ले 
जा रहलथीन हैं। 

बुद्धि के उपयोग 
ऋषिषेक 


एक कन्नड दंतकथा के मगही अनुवाद 


हम देखली की रामु (जे बड़का पशु प्रेमी हथिन ) के दरवाज़ा से एगो पिल्ला घर में घुसेला 
चाहित हय। रामु अप्पन दरवाज़ा के नीचे एगो डॉग डोर बनवा देलथिन। कुछ महीना बाद 
उ पिल्ला के माय भी रामु के घर में घुसेला चाहित हलय, रामु दरवाज़ा में दोसर डॉग डोर 
बनवा देलथन। 

दूर से इ हरकत देख के हम सोचली की पहिलका डॉग डोर के भी बड़ा करल जा 


सके हलय। 


शायद एकरे मूर्ख कहल गइल हय। 

व्यथा 


रामई-श्वर पासवान 


केकरा से कहि दुःख दुविधा, 
आउ अपन मन के इच्छा के ! 


अपन आउ चाहे बाला कह-हथिन, 
पास कर पहिले परिक्षा के, 

कर के मेहनत जब पास कैइली तब, 
जिम्मेदारी माथे आईल हे, 

घर वाला कह हथिन बेटा, 

तोरा करेला पहिले शगाई है ! 

दब गेल जखनी सभ सपनमा, 
जखनी घर पर अगुआ आईल हे! 
विरह उठल हृदय जब सुनली 

प्रेम के होते शगाई हे! 

कल्पित मनवा का करे, 

उपरे मनमे खुशियां, 

अंदर चाहत के जुदाई हे ! 


टुट गेल सब सपनमा, 

जे पुरी रात जाग कर दुनो सजेइले हे | 
तन्हा दिल अब काकरे, 

खुदा जब ऐसने रित रचाई हे ! 

| कविता ई बिहार हई 
निशांत प्रकाश 


अभ्युदय मार्ग पर अग्रसर ई बिहार हई 

"९० पर यही प्रतिकार हई। 
अरे सुनिए ना भेया ई हे बिहार हई 
सबमें अपनापन आऊ प्यार हई। 
युवा औद्योगीकरण निवेश स्टार्टअप ला तैयार हई 
भाईचारा परस्पर सम्मान आझो बरकार हई। 
बाहरी विरोधियन के छाती पर भारी प्रहार हई 
तमस से टूर ज्योतिर्मय आशावादी विचार हई | 


RO 

संगठन सूक्त 
निशांत प्रकाश 


सगठन सूक्त 


ओ३म्‌ सं समिधवसे वृषन्नग्ने विश्वान्यर्य आ | 
इड़स्पदे समिधुवसे स नो वसुन्या भर |१| 
मगही अर्थ:- 

हे प्रभू ! तू हे शक्तिशाली बनईलऽ ई सृष्टि के | 

वेद ग्रंथ सब गावित तोरे करऽ प्रचुर-धनवृष्टि के |१| 


ओ३म सगंच्छध्वं सं वदध्वम्‌ सं वो मनांसि जानतामं | 
देवा भागं यथा पूर्वे सं जानानां उपासते |२| 

मगही अर्थः- 

प्रेम से मिलके बोलऽ चालऽ आऊ सब ज्ञानी बनऽ | 


पूर्वजन के भांति तू अब तऽ कर्त्तव्य के मानी बन5 |२| 


समानो मन्त्रःसमिति समानी समानं मन: सह चित्त्मेषाम्‌ | 
समानं मन्त्रमभिमन्त्रये व: समानेन वो हविषा जुहोमि |३| 


मगही अर्थः- 
होबे विचार समान सब के चित्त आऊ मन सब एक हो| 
ज्ञान देबऽ हीअऊ बराबर, आहुति (भोग ) पाके सब नेक हो |३| 


ओ३म समानी व आकूतिः समाना हूदयानी व: | 
समानमस्तु वो मनो यथा व: सुसहासति |४| 
मगही अर्थः- 

आऊ होबे सब के दिल, संकल्प अविरोधी सदा | 


मन भरऽल हो प्रेम से जे में बढे सुख-सम्पदा |४| 
- निशांत प्रकाश (@nishant_ashwik)- ig 


Or @Harsh_ashwik (Blissful Bina) -X Twitter 

मगही के आठवीं अनुसूची में डलवावे ल 
प्रधानमंत्री के चिठठी, 


सत्य नाणयण सिह 


मगधी भाषा के संविधान के आठवीं अनुसूची में डलवावे ला बिहार सरकार के मंत्री श्री 
प्रेम कुमार जी, प्रधानमंत्री जी के चिट्ठी लिखिल थीं हे। 


आशा कईल जा सका हई कि प्रधानमंत्री जी, मगधी के सम्मान ला उठावल ई कदम के 
गहराई के समझथिन आऊ एकर संज्ञान जरूर ले थीं। 


जय मगधी, जय मगही। 


माही भाषा को संवैधानिक दर्जा देने 
के लिए प्रधानमंत्री को लिखा पत्र 


नवादा| वन एवं पर्यावरण मंत्री डॉ 
प्रेम कुमार ने मगही भाषा को 
संवैधानिक दर्जा दिए जाने की मांग 
को लेकर प्रधानमंत्री नरेंद्र मोदी को 
पत्र लिखा है। मगही मगध नागरिक 
संघ के राष्ट्रीय अध्यक्ष पारस सिंह ने 
खुशी जाहिर करते हुए बताया की 
बिहार सरकार के वरिष्ठ मंत्री व 
भाजपा के कद्दाबर नेता सह नवादा 
के प्रभारी मंत्री डॉ प्रेम कुमार ने 
मगही भाषा को संविधान के आठवीं 
अनुसूची में शामिल करने के लिए 
प्रधानमंत्री सहित गृहमंत्री और शिक्षा 
मंत्री को पत्र लिखकर अनुशंसा की 
है। राष्ट्रीय अध्यक्ष ने खुशी जाहिर 
करते हू हस कार्य के लिए आभार 
प्रकट किया। उन्होंने कहा कि मगही 
मगध नागरिक संघ अपने स्थापना 


काल से ही मगध और मगही भाषा 
के विकास के लिये मुहिम चला रहीं 
हैं और इस मुहिम को राजनीति 
संरक्षण लेने के लिये मगध के सभी 
जनप्रतिनिधियों का सहयोग और 
समर्थन लेने का प्रयास करते आ रही 
है। इस खबर से संघ के राष्ट्रीय 
कमेटी कोलकाता के उदय शर्मा 
,सतनारायण शर्मा, विजय सिंह, 
रामावतार राम, राजकुमार सिंह, 


सिंह, केदारनाथ सिंह, नवादा जिला 
कमेटी के गौतम सरगम, भगवत 
प्रसाद, प्रदीप कुमार ,रविंद्र सिंह, 
बिमल सिंह, उमेश प्रसाद, अखिलेश 
प्रसाद आदि ने खुशी जाहिर की है। 

आदरणीय प्रधानमंत्री, 
भारत सरकार | सरकार | 


विषयः- मगही भाषा को संविधान की आठवी अनुसूची में सम्मिलित करने के संबंध में। 


महाशय, 

उपर्युक्त विषयक के संबंध में सादर सूचित करना है कि मगही भाषा को 
संविधान की आठवीं अनुसूची में सम्मिलित करने की मांग वर्षों से रही है। इसके लिए 
'मगही मगध नागरिक संध' सहित मगध क्षेत्र के विभिन्‍न संगठनों द्वारा लगातार प्रयास 
किया जा रहा है। मगही भाषा का अपना समृद्ध साहित्य, व्याकरण एवं प्राचीन इतिहास है। 
ऐतिहासिक तथ्यों के अनुसार मौर्य काल में मागधी को राजमाषा का दर्जा प्राप्त था। महात्मा 
बुद्ध एवं महावीर के उपदेश मागधी (वर्त्तमान मगही) में दिये जाने का प्रमाण प्राचीन कालीन 
इतिहास में मिलता है। इसकी प्राचीनता के संबंध में व्याकरणाचार्य पाणिनी द्वारा भी कहा 
गया है- सा मागधी मूल भाषा'। वर्त्तमान में बिहार, झारखण्ड एवं पश्चिम बंगाल सहित 
देश के लगभग 10 करोड़ लोगो द्वारा मगही भाषा बोली जाती है। वर्ष 2006 में बिहार 
विधान सभा एवं विधान परिषद द्वारा मगही को संविधान की आठवीं अनुसूची में शामिल 
करने हेतु संकल्प पारित करा कर केन्द्र सरकार को भेजा गया था, परन्तु अभी तक इस 
संबंध में कोई प्रगति नहीं है। यशस्वी प्रधानमंत्री जी द्वारा बिहार, झारखण्ड के लोगो की 
कई पुरानी मॉगो पर सकारात्मक पहल करते हुए क्रियान्वित कराया गया है। मगही भाषा 
को संविधान की आठवीं अनुसूची में जोड़ने की माँग भी बिहार, झारखण्ड के लोगो के 
क्षेत्रीय पहचान एवं संस्कृति से जुडा हुआ है। 

अतः भवदीय से सादर अनुरोध है कि मगही भाषा को संविधान की आठवीं 
अनुसूची मैं शामिल करने संबंधी बिहार, झारखण्ड, पश्चिम बंगाल एवं देश के अन्य क्षेत्रों में 
निवास करने वाले करोडो मगही भाषा-भाषी लोगों की माँग पर सहानुभूतिपूर्वक विचार 


करने की कृपा की जाए। 
hg 
छ 

ew .02,/12/2024- 


ऐसही बदीहे हमर बिहार 


(ऐतिहासिक निवेश पर एगो मगही कविता) 


निशांत प्रकाश 


ज्ञान भवन में जललई जोत, 
आशा के आवाज़ मच गेलो। 
देखलियो उद्योग 423 गो होत, 
निवेश 1.8 लाख करोड़ के होलो। 


सन पेट्रोकेमिकल्स, ₹36,700 करोड़ संग, 
उर्जा के क्षेत्र में भरको बढ़त के अपूर्व रंग | 
अंडानी के साथ ₹20,000 करोड़ के राह, 

त भेया, औद्योगिक क्रांति अब बिहार के चाह। 


एनटीपीसी ग्रीन, ₹10,000 करोड़ के बाण, 
सौर आ पवन में धड़कलो बिहार के मान। 
एसजेवीएन के ₹10,000 करोड़ के संग, 
जल विद्युत से चमके बिहार के रंग। 


अशोका बिल्डकॉन के ₹9,000 करोड़ के ताकत, 
होबे विकास, सड़क निर्माण, राही के राहत। 
भारत पेट्रोलियम, ₹7,046 करोड़ के साथ, 
पेट्रोलियम क्षेत्र में होई बिहार के सौभाग्य साथ। 

दुगो पावर ₹3,000 करोड़ के साथ, 

नवीकरणीय ऊर्जा में बढ़लो अबरी ढेर रस्ता, 
एसएलएमजी बेवरेजेज के ₹3,000 करोड़ के साथ, 
पेय उद्योग भईको नया उत्साह आऊ खस्ता। 


अंकुर बायोकेम, ₹1,860 करोड़ का कदम, 
कृषि क्षेत्र में बढ़लो तकनीक के दम। 
अबान बेवरेजेज, ₹1,296 करोड़ के साथ, 
विकसित करी पेय पदार्थ, उद्योग के बात। 


जेके सीमेंट, ₹512 करोड़ के संग, 

निर्माण क्षेत्र में बढ़लो उज्जवल रंग। 
बिड़ला कॉर्पोरेशन, ₹759 करोड़ के साथ, 
सीमेंट के उत्पादन में होली नयका हाथ। 


श्री सीमेंट के ₹800 करोड़ देलको योगदान, 
स्मार्ट सिटी आउ इन्फ्रास्ट्रक्चर में नया विज्ञान। 
क्यू सर्च के ₹800 करोड़ से मिलल ज्ञान, 
डिजिटल बिहार बनतो, हाँ! येही हई विजय-गान। 


बिहार सरकार बनलई हर निवेशक के साथी, 
हर कदम पर मिललो मदद आउ राहत। 
पूर्वाग्रही करे षडयंत्र साज़िश, ईहां उनकरे बर्बादी, 

मगध एक सृजन की भूमि, पूर्वाग्रह के ढाहत। 


राहों पे बिछलने को हर सुविधा, 
बिहार में सर्वसम्भाव व्यापार। 
B।ADA दूर करतो सब दुविधा, 
जहां खाली भाईचारा आऊ प्यार। 


धन्यवाद सभे प्रयास के, 8।^D4 से ढेर विश्वास हे, 
जो साकार कइलन बिहार के विकास के रास्ता, 
ई महाकविता बिहार के नवा दीर के शंखनाद, 
जेमें व्यापारी, उद्योग के होलो शुभ निनाद। 


जय बिहार, जय उद्योग, भागलपुरिया जर्दालू आम 

अइसेही आगे बढीहे बिहार, तूही हमर पहिलका प्यार 
सिलाओ के खईह खाजा, बताशा तक लेहियो विराम, 

अंब जाके खाल गया के तिलकुट, आऊ घुमिह 

पाटलिपुत्र राजगृह वैशाली औरंगाबाद आऊ विष्णुपद धाम। 


- निशांत प्रकाश 
( @Harsh_ashwik) - X Twitter 


(nishantkaprakash) - |G 


--0-- 

बिहार महिला एशियन चैंपियन्स ट्रॉफी 2024 
निशांत प्रकाश 


® 


न्न रमा | हँ 
यि -हऋछछछ ज् 


खेल जगत से ई शुरू इंजोरा, 
भागे बिहार-विकास के घोडा, 
मगही, बस सब्र करिहऽ जरिका थोड़ा | 


_ निशांत प्रकाश (हर्ष) 


मगध, एक प्राचीन क्षेत्र जेकर ऐतिहासिक आउ सांस्कृतिक महत्त्व हई, अब ई एगो 
नयका दौर में बदल रहलो हे। बिहार महिला एशियन चैंपियन्स ट्रॉफी 2024 जइसन 
बड़का अंतर्राष्ट्रीय आयोजन के सफलता आऊ भारत के चीन के खिलाफ 1-0 से विजय 
ई बात के गवाही हई कि मगध अब खेल, पर्यटन आऊ आर्थिक विकास के नया केंद्र 

बन गेलो हे। राज्य सरकार के विभिन्न क्षेत्र में किइल निवेश के चलते मगध जल्दिए एगो 
प्रमुख 1७8 बन जइतो। 


मगध ला नया युग: खेल बुनियादी ढांचा आउ वैश्विक प्रोत्साहन, बड़ी मनभावन! 


° राजगीर मल्टीप्लेक्स स्टेडियम जेकरा में महिला एशियन चैपियन्स ट्रॉफी 
2024 आयोजित होलई, ओकरा से मगध के खेल बुनियादी ढांचा के महत्त्व आउ 
बढ़ गलई। ई आयोजन से राज्य के खेल के प्रति बढ़त आउर झक्कास बुनियादी 
ढांचा के क्षमता उजागर होलई। 


° राजगीर अंतरराष्ट्रीय क्रिकेट स्टेडियम अब 90% पूरा हो गेलो हे, आ बाकी ई 
बिहार के 45000 seating capac) के साथे सबसे बड़का आउ आधुनिक 
स्टेडियम रहतो। 


« हॉकी, फुटबॉल, वॉलीबॉल, स्केटिंग, कराटे, हैंडबॉल, रग्बी अउर खेल ला 
परिचालित हई। 


« राजगीर के साथ-साथ मगध के भी विकास में ई राजगीर खेल परिसर महत्वपूर्ण 
भूमिका निभा रहलो हे। ए स्टेडियम के निर्माण से मगध के खेल परिदृश्य से लेके 
पर्यटन, निवेश, आऊ रंगमंच जगत तक अभूतपूर्व क्रांतिकारी बदलाव अईलो हे 
आऊ जानऽहहू ढेर तऽ प्रस्तावित हको। 


राजगीर: ऐतिहासिक महत्त्व के साथे एगो उभरईत पर्यटन केंद्र 
° राजगीर, मगध के हृदय में स्थित (बसऽल), पहिले से ही एक प्रमुख पर्यटन स्थल 
हई, खासकर उ पुरान पुरान ऐतिहासिक महत्त्व के कारण। 


राजगीर फिल्म सिटी परियोजना के चलते राजगीर के पर्यटन उद्योग में नया रौनक 
अइतो। 

राजगीर फिल्म पॉलिसी फिल्म निर्माता लोगन के आकर्षित करीत हब, ढेर करीत 
रहतो आऊ साथे ईहां के सांस्कृतिक धरोहर के वैश्विक पहचान दिलावे में हाथ बटावित 
हब। 


« राजगीर में आईटी पार्क के निर्माण आ अन्य बुनियादी ढांचा परियोजनाओं से 
मगध अब आधुनिकता दने बढ़लो, जे पर्यटन, खेल, टेक्नोलॉजी आ मनोरंजन के 
केंद्र बन जईतो। 


निवेश के सफलता: मगध में आर्थिक विकास के नया द्वार 


° राजगीर अंतरराष्ट्रीय स्टेडियम, राजगीर फिल्म सिटी आ राजगीर आईटी 
पार्क में होईत निवेश से मगध के विकास में तेजी आइलो हे। 


ई सब परियोजना मगध के भविष्य ला एगो झक्कास/जबर्दस्त (व्यापक) रणनीति के 
हिस्सा हब, जेकरा में खाली भौतिक बुनियादी ढांचा न मानव संसाधन विकासो पर 
ध्यान देबल जा रहलो हे। 


° एकरा (परियोजना/योजना) से नौकरी के अवसर, व्यवसाय के विकास आ 
आधुनिक बुनियादी ढांचा के निर्माण होईत हब। इनकारा से मगध क्षेत्र में 
स्थायी विकास के आधार मजबूत हो रहल बा। 


मगधः बिहार के भविष्य ला वरदान 


° मगध अब बिहार ला एगो वरदान साबित हो रहलो हे। इहां के राजगीर 
अंतरराष्ट्रीय स्टेडियम, फिल्म सिटी आईटी पार्क, आऊ राजगीर हवाई अड्डा 
जइसन परियोजना से बिहार के आर्थिक आ खेल क्षेत्र के कायाकल्प हो जईतो। 


° मगध के विकास के एगो मजबूत नींव रखल जाईत हो, जे भविष्य में इहां के 
लोगन ला रोजगार, अवसर आउ समृद्धि लईतई। 

« इ विकास कार्यों से मगध सामाजिक आ आर्थिक क्षेत्र में ढेर आगे निकलतो, 
खाली तोहनी आवाज़ के बुलंद करित रहीह। 


जय बिहार: निवेश, नवाचार अउर खेल के माध्यम से बिहार के उन्नति 


« बिहार में होइत ई परिवर्तन कोई संयोग न हई। राज्य के निवेश, आधुनिक 
बुनियादी ढांचा आ खेल के विकास में समर्पण से मगध अब एगो नया केन्द्र 
बन गेलो । 


° राजगीर अंतरराष्ट्रीय स्टेडियम, हवाई अड्डा, फिल्म सिटी, आईटी पार्क, 
महाबोधि राजगीर गया ५९७९ आउ खेल परिसर जइसन बड़का विकास कार्य 
मगध के एगो प्रमुख खेल, टेक्नोलॉजी आ मनोरंजन केंद्र बना देतो। 


मगध अब निवेश, नवाचार, आवागमन, पर्यटन, खेल संसाधन के विकास से एगो 
नया युग ला बढ़ रहलो हे। भविष्य में मगध बिहार के प्रमुख क्षेत्र बन जईतो, फिरसे 
गरजतो। 


जय मगही, जय मगध साम्राज्य, जय जय बिहार, 
पाटलिपुत्र से निशांत दे हब ई संदेश, 
बस बढ़े परस्पर भाईचारा आऊ प्यार। 


-निशांत प्रकाश 
( @Harsh_ashwik) - X Twitter 


(nishantkaprakash) - |G 

मगही बुझौवल 


मधु कुमारी | नव नालंदा ०॥ » 


ऊतर ला अगला पेज पर जाहू 


Meals 

मगही बुझौवल के उत्तर 
मधु कुमारी | नव नालंदा 0# » 


बुझौवल - 02 - ताड़ी 

बुझौवल - 04 - समय / आठ पहर 
बुझौवल - 05 - मिचाई 

बुझौवल - 06 - नारियल 


अपने सब भी अपन रचना भेजे में कोई कोताही 
नै केरियहो| झट पट लिख के हमरा पठा देहो। 


ईमेल आइडी हको: 


batasha.patrika@ gmail.com 

हि ताशा 


पत्रिका में छपल कहानी, कविता, लेख या आउ कोई सामग्री के मालिक ओकर रचनाकार हथि। 
संपादक अथवा कोई आउ जे इ पत्रिका छापे में सहयोग कइलथिन हे उ कइसहूं इ सामग्री के जिम्मेवार न हथीन। 
अगर अपने कोई बात से नाखुश हथि या कि रचनाकार के प्रोत्साहित करना चाह हथि, त किरपा कर के रचनाकार 
से संपर्क कर सक हथि। जय मगही। 


बताशा, मगही मिठास 


एकगर मगही | Ekangar Magahi 


@EkangarMagahi : 526 subscribers : 94 videos 
नमस्कार, > 


tiwitter.com/EkangarMagahi 


Customize channel Manage videos 


For Magahi content visit: 


https://www.youtube.com/@EkangarMagahi 


dh BURA . 
८ १७७0 
Burabhala 


@burabhala * 1.54K subscribers * 357 videos 
it चैनल ठौंक लगे तो तुरंत ५५७७८।।०९ कौ।जए। यही हमारी ताक़त हे | ...more 


bura-bhala.blogspot.com 


भला 4 
~ CD. 


यह हमारे समाज का चैनल है, जो हमारे आपके भले-बुरे से बना है। यहां कुछ 
भी भला-बुरा चलेगा, बस नीयत बुरी न हो। यह एक सामुदायिक प्लेटफॉर्म है 
जहां सबके लिए मंच खुला है। ख़ास तौर पर उनके लिए जिन्हें कही और मंच 
नहीं मिलता। आइए, जुड़िए अपने वीडियो हमसे शेयर कीजिए जिसमें समाज के 
लिए संदेश हो "बुरा-भला टीम" (burabhala1@gmail.com) 
https://Wwww.youtube.com/@burabhala 

